****

**Uznesenie zasadnutia obecného zastupiteľstva č. 3/2017 konaného dňa 15.05.2017**

Obecné zastupiteľstvo v zmysle § 10, odst. 1, písm. a/ zákona SNR č. 369/90 zb. o obecnom zriadení v znení jeho zmien a doplnkov na svojom zasadnutí prijíma nasledovné uznesenia:

**Uznesenie č. 6/2017**

**Berie na vedomie**

a)sľub poslanca – náhradníka Ing. Jozefa Čepišáka

b) žiadosť p. Bjalončíka o vrátenie finančných prostriedkov za spotrebu vody, ktorá mu

bola vyfakturovaná. Tieto náklady obec odpočíta z nájmu za obdobie : od júna 2017 do

júla 2017

c) správu kontrolnej činnosti kontrolóra obce za rok 2016

d) Bezpečnostnú smernicu

Smernicu, ktorou sa upravujú podmienky, postup a rozsah k slobodnému prístupu

k informáciám v súlade so zákonom NR SR č. 211/2000 Z.z. o slobodnom prístupe k

informáciám

Smernicu o používaní kamerového systému

Internú smernicu o prijímaní a vybavovaní podnetov o protispoločenskej činnosti

**starosta obce ................................ prednostka OÚ .....................................**

**Uznesenie č. 7/2017**

**Schvaľuje**

1.Podanie žiadosti o nenávratný finančný príspevok k projektu:

a/ názov projektu : **Zníženie energetickej náročnosti budovy obecného úradu v obci**

**Toporec**

b/ Výšku maximálneho celkového spolufinancovania projektu zo strany žiadateľa vo výške

15 000 eur z celkových oprávnených výdavkov

c/ Kód výzvy : OPKZP-PO4-SC431-2017-19

2. Prevod vlastníctva pozemkov podľa GP č. 34629114-58/2004 - KN C 5476/ diel 1

o výmere 2 m2, ktorý bol pričlenený k p.č. 168/1, druh pozemku zastavaná plocha a diel 2

o výmere 14 m2 , ktorý bol pričlenený k p.č. 5476/3, zapísanej na LV č. 1, ktorej vlastníkom

je obec Toporec  podľa § 9a ods. 8 písm e) hodný osobitého zreteľa zákona č. 138/1991

Zb. o majetku obcí v znení neskorších predpisov pre žiadateľa PhDr. Jozefa Potanku

s manželkou Mgr. Jankou Potankovou rod. Hudačekovou, bytom Tatranská 14 Toporec.

Dôvodom hodného osobitého zreteľa je skutočnosť, že menovaní predmetné parcely užívali

33 rokov.

3. Prevod pre žiadateľku p. Helenu Dzurňákovú bytom Vlčí Grund 236/22 Toporec podľa § 9

a odst. 8 písm. e) hodný osobitného zreteľa zák. č. 138/1991 Zb. o majetku obcí v znení

neskorších predpisov. Dôvodom hodným osobitého zreteľa je skutočnosť, že parcelu KN E

5478 o výmere 107 m2, druh pozemku zastavané plochy a nádvoria, zapísaného na LV 248

menovaná užívala viac ako 50 rokov. Jedná sa o pozemok, na ktorom bývala poľná cesta

do potoka pozemku Helene Dzurňákovej

**starosta obce ................................ prednostka OÚ .....................................**

**Uznesenie č. 8/2017**

**Súhlasí**

a/ s vydaním potvrdenia, na základe žiadosti manželov Zděnkových, že novovzniknutá parcela KN C 944/8 diel 1o výmere 14 m2 podľa GP č. 34629114-12/17, vyhotoveného geodetom Antonom Vráblom, autorizovane overeného Ing. Antonom Olekšákom je určená na stavebné účely a taktiež súhlasí s vydaním potvrdenia v prípade že manželia Zděnkoví odkúpia časť parcely KN E 944/19 o výmere 256 m2 z celkovej výmery 3170 m2 , že aj táto bude určená na stavebné účely.

b/ Súhlasí s čiastkovou zmenou Územného plánu obce Toporec, dôvodom zmeny je plánovaná výstavba RD na KN C 54/5- 500 m2(odpredaj na základe OVS- obec), KN C 57/3, KN E 944/4, KN C 944/8 a časť pôvodnej parcely 944/19 o výmere 256 m2.

c/ so zapojením sa do projektu Miestne občianske poriadkové služby ktorý je vyhlásený Ministerstvom vnútra SR, termín podania žiadosti do 14.06.2017

* so zabezpečením spolufinancovania projektu t.j. min. 5% z celkových oprávnených výdavkov
* so zabezpečením financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu

**starosta obce ................................ prednostka OÚ .....................................**

**Uznesenie č. 09/2017**

**Ruší**

uznesenie obecného zastupiteľstva č. 20/2014 d) zo dňa 12.05.2014 o odpredaji časti pozemku KN C 50/3 p. Terézii Hangurbadžovej.

**starosta obce ................................ prednostka OÚ ....................................**

**Uznesenie č. 10/2017**

**Doporučuje**

na základe listu Úradu vlády č. 17887/2017/SVNM **v** v zmysle zákona č. 184/1999 Z.z. o používaní jazykov národnostných menšín v znení neskorších predpisov, stanoviť obdobie 10 rokov, teda do konca roku 2027, mapovať požiadavky rómskych občanov v súvislosti s ustanoveniami horecitovaného zákona

**Zápisnica zo stretnutia poslancov obecného zastupiteľstva dňa 15.05.2017**

**Program :**

1. Plnenie uznesení
2. Sľub poslanca
3. Voľba návrhovej komisie
4. Informácia o obchodnej verejnej súťaži - výsledok
5. Odpredaj pozemkov Potanko s manželkou, Dzurňáková, Šimon Pompa, Terézia Hangurbadžová/
6. Bezpečnostná smernica o používaní kamerového systému, podnety o protispoloč. činnosti, o prístupu k infomaciám 211/2000 Z.z.
7. Diskusia
8. Rôzne / TSP, KC – začiatok činnosti, zmluvy o výpožičke obecných budov, šatňa HZ, žiadosť o vrátenie fin. prostriedkov Bjalončík Miroslav, spoluúčasť na projekte Energetická náročnosť budov, list Úradu vlády o rómskych menšinách/
9. Záver

Zasadnutie začalo o 18:20 hod.

Prítomní : Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák

Iveta Šateková – prednostka

Ing. Vladimír Matfiak – hlavný kontrolór

Neprítomní : ospravedlnení :

Neprítomní neospravedlnený : Jozef Pompa

**Starosta prítomných privítal a  hneď v úvode zasadnutia vyzval náhradníka Ing. Jozefa Čepišáka, aby zložil sľub poslanca. Tento sľub zložil a starosta mu odovzdal osvedčenie náhradníka poslanca obecného zastupiteľstva.**

Návrhová komisia: predseda: Ing. Jozef Čepišák

členovia : Mgr. Albín Fischer, Michal Šoltés

Starosta predniesol program zasadnutia, do ktorého doplnil bod – Správu o kontrolnej činnosti hlavného kontrolóra za rok 2016

**Tento návrh a program odhlasovali všetci prítomní poslanci :**  **Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Starosta predniesol plnenie uznesení prijatých na zasadnutí dňa 13.03.2017.

Poprosil Mgr. Albína Fischera , ako predsedu komisie určenej na vyhodnotenie obchodnej verejnej súťaže o odpredaj pozemku, aby podal informáciu. Tento uviedol, že do súťaže sa prihlásili ako jediní manželia Zděnkoví, ktorí splnili všetky podmienky a kritéria určené v tejto súťaži. Ponúknutá suma za pozemok zo strany súťažiteľov je vo výške 850 €. S manželmi Zděnkovými bude vyhotovená kúpna zmluva. Starosta doplnil informáciu, že oznam o predaji bol zverejnený aj v Podtatranských novinách, na stránke obce, v oznamovacej tabuli, tak ako to ukladá zákon.

* Ďalším bodom bolo schválenie prevodu vlastníctva pozemkov podľa GP č. 34629114-58/2004 - KN C 5476/ diel 1 o výmere 2 m2, ktorý bol pričlenený k p.č. 168/1, druh pozemku zastavaná plocha a diel 2 o výmere 14 m2 , ktorý bol pričlenený k p.č. 5476/3, zapísanej na LV č. 1, ktorej vlastníkom je obec Toporec  podľa § 9a ods. 8 písm e) hodný osobitého zreteľa zákona č. 138/1991 Zb. o majetku obcí v znení neskorších predpisov pre žiadateľa **PhDr. Jozefa Potanku s manželkou Mgr. Jankou Potankovou rod. Hudačekovou,** bytom Tatranská 14 Toporec. Dôvodom hodného osobitého zreteľa je skutočnosť, že menovaní predmetné parcely užívali 33 rokov.

Prevod pre žiadateľku p. **Helenu Dzurňákovú bytom Vlčí Grund 236/22 Toporec** podľa § 9 a odst. 8 písm. e) hodný osobitného zreteľa zák. č. 138/1991 Zb. o majetku obcí v znení neskorších predpisov. Dôvodom hodným osobitého zreteľa je skutočnosť, že parcelu KN E 5478 o výmere 107 m2, druh pozemku zastavané plochy a nádvoria, zapísaného na LV 248 menovaná užívala viac ako 50 rokov. Jedná sa o pozemok, na ktorom bývala poľná cesta do potoka pozemku Helene Dzurňákovej

**Tento návrh odhlasovali všetci prítomní poslanci :**  **Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* V ďalšom bode programu zasadnutia starosta predniesol žiadosť **Šimona Pompu, bytom Vlčí Grund 254/40** Toporec o kúpu pozemku KN C 190/1 . Nakoľko ešte nie je vyhotovený geometrický plán podľa ktorého , by bolo presné určenie parcely poslanci navrhli, aby táto žiadosť bola posunutá a prejednávaná až po doručení GP. Starosta ešte k tejto téme uviedol, že na predmetnom pozemku stojí aj rodinný dom Pompu Dominika, brata Šimona Pompu.

**Tento návrh odhlasovali všetci prítomní poslanci :**  **Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Starosta odovzdal slovo hlavnému kontrolórovi Ing. Matfiakovi, aby prečítal Správu o kontrolnej činnosti za rok 2016.

**Tento návrh odhlasovali všetci prítomní poslanci :**  **Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Ďalší bod programu boli nasledovné smernice :

Bezpečnostná smernica

Smernica, ktorou sa upravujú podmienky, postup a rozsah k slobodnému prístupu

k informáciám v súlade so zákonom NR SR č. 211/2000 Z.z. o slobodnom prístupe k

informáciám

Smernica o používaní kamerového systému

Interná smernica o prijímaní a vybavovaní podnetov o protispoločenskej činnosti

K tomuto bodu starosta dodal, že obec už takéto smernice má, ale aktuálnymi

zmenami zákonov, je nutné takéto smernice aktualizovať .

**Tento návrh odhlasovali všetci prítomní poslanci :**  **Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Nasledovným bodom zasadnutia bola podaná žiadosť p. Miroslavom Bjalončíkom

o vrátenie finančných prostriedkov za spotrebu vody. Dôvodom žiadosti bola

vyfakturovaná vysoká suma za spotrebu vody a to 216,80 €. Tento nedoplatok bol

spôsobený únikom vody vo WC, ktoré používali TSP. Poslanec Vladimír Dragošek

potvrdil oprávnenosť tejto žiadosti, nakoľko bol pri oprave tejto poruchy. Poslanci sa

zhodli, že tieto náklady obec odpočíta z nájmu nebytových priestorov za obdobie : od

júna 2017 do júla 2017.

**Tento návrh odhlasovali všetci prítomní poslanci :**  **Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Starosta predniesol ďalší bod programu a to odpredaj časti pozemku KN C 50/3 p. Terézii Hangurbadžovej, ktorý bol schválený uznesením obecného zastupiteľstva č. 20/2014 d) zo dňa 12.05.2014. Poslanci sa uzniesli, že predmetný predaj nebol schválený v súlade so zákonom č. 138/1991 Zb. o majetku obcí v znení neskorších predpisov, z uvedeného dôvodu zrušili uznesenie z roku 2014. Poslanci rozhodli, že je potrebné vrátiť finančné prostriedky, ktoré poukázala p. Hangurbadžová dňa 19.06.2015 vo výške 194 € na účet obce.

**Tento návrh odhlasovali všetci prítomní poslanci : Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Ďalším bodom zasadnutia bol návrh uznesenia na podanie žiadosti o nenávratný finančný príspevok projektu „*Zníženie energetickej náročnosti budovy obecného úradu v obci Toporec“,*  kód výzvy : OPKZP-PO4-SC431-2017-19. Výška maximálneho celkového spolufinancovania projektu zo strany žiadateľa vo výške 5 % z celkových oprávnených výdavkov je 15 000 € .

**Tento návrh odhlasovali všetci prítomní poslanci : Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Starosta predniesol žiadosť manželov Zděnkových o vydanie potvrdenia, že novovzniknutá parcela KN C 944/8 diel 1o výmere 14 m2 podľa GP č. 34629114-12/17, vyhotoveného geodetom Antonom Vráblom, autorizovane overeného Ing. Antonom Olekšákom je určená na stavebné účely. Tento doklad je potrebný k vkladu vlastníckeho práva do katastra nehnuteľnosti.

Zároveň požiadali o vydanie potvrdenia v prípade, že odkúpia časť parcely KN E 944/19 o výmere 256 m2 z celkovej výmery 3170 m2 , že aj táto bude určená na stavebné účely. V súčasnosti vedú jednanie o kúpu časti predmetnej parcely s jej vlastníkmi.

Žiadatelia zároveň vo svojej žiadosti požiadali o súhlas s čiastkovou zmenou Územného plánu obce Toporec, dôvodom zmeny je plánovaná výstavba RD na KN C 54/5- 500 m2(odpredaj na základe OVS- obec), KN C 57/3, KN E 944/4, KN C 944/8 a časť pôvodnej parcely 944/19 o výmere 256 m2. Tieto parcely sú v ÚP označené ako plocha občianskeho vybavenia a orná pôda

c/ so zapojením sa do projektu Miestne občianske poriadkové služby ktorý je vyhlásený Ministerstvom vnútra SR, termín podania žiadosti do 14.06.2017

* so zabezpečením spolufinancovania projektu t.j. min. 5% z celkových oprávnených výdavkov
* so zabezpečením financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu
* starosta oboznámil prítomných s listom z Úradu vlády č. 17887/2017/SVNM **v** v zmysle zákona č. 184/1999 Z.z. o používaní jazykov národnostných menšín v znení neskorších predpisov, že obec by mala používať dvojjazyčné názvy, poslanci stanovili obdobie 10 rokov, teda do konca roku 2027 mapovať požiadavky rómskych občanov v súvislosti s ustanoveniami horecitovaného zákona a v prípade požiadavky zo strany rómov reagovať a vykonať potrebné opatrenia

**Tento návrh odhlasovali všetci prítomní poslanci : Vladimír Dragošek, Mgr. Albín Fischer, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Starosta otvoril **Diskusiu,** v ktorej sa hneď prihlásil o slovo a informoval poslancov o zrealizovaní odchytu túlavých psov v obci. Tento sa uskutočnil na náklady obce vo výške 1180 € . Zároveň poďakoval Mgr. Habiňákovi za spoluprácu polície pri tomto úkone.

Ďalej informoval prítomných, že zo školenia má informáciu, že musí byť uzatvorená zmluva o výpožičke obecných budov, t.j. šatňa, hasičská zbrojnica.

Podal informáciu o aktuálnej situácii projektov TSP a KC, že na výkon terénnej

sociálnej práce už máme podpísanú zmluvu, ale na KC ešte nie.

Ďalej uviedol, že pracuje na projekte rekonštrukcie rozhlasu, že tento musí byť

bezdrôtový. Starosta oboznámil prítomných aj o podaní žiadosti na opravu štátnej cesty

z Toporčíka, cez PSK, využiť obdobie pred voľbami do VÚC Má informáciu, že

reálne , by sa dalo opraviť 1 km cesty.

Mgr. Habiňák sa prihlásil do diskusie a informoval prítomných, že má zistenú

informáciu o plechovej garáži na parkovanie traktora – kosačky , ktorej cena je okolo

350 € . Poslanec Mgr. Svitana Miroslav zasa navrhol, či by nebolo lepším riešením

prístavby murovaného prístrešku k budove šatne.

Ďalej starosta informoval prítomných, že kosba je zabezpečená , cez ľudí, ktorých

máme, nakoľko projekty cez ÚPSVaR pôjdu až od júla.

Bc. Peter Kačur pochválil kosenie.

Starosta v závere ešte poďakoval Mgr. Miroslavovi Svitanovi a jeho družstvu dievčat , ktoré reprezentovalo na súťaži v Sp. St. Vsi, ktorej sa osobne zúčastnil.

Zasadnutie OZ skončilo o 19:05 hod. za jednotlivé uznesenia hlasovali poslanci, tak ako je to uvedené v texte.

**starosta obce ................................ prednostka OÚ .....................................**

V Toporci 15.05.2017

Spracovala: Šateková